
AD MEMORIAM PATRIS HARZHEIM 


Editor’s Note: It is with genuine pleasure that we are 
able to render accessible to the teachers of Latin throughout 
the Province a production from the pen of one of its 
best Latinists in modern times. There is no need in this 
place of launching into a eulogy of a scholar and a teacher 
who has left an indelible impression on many of us. To 
those who were not privileged to come in contact with him, 
whether as pupils or as fellow teachers, the Woodstock 
Letters of 1911 will convey some idea of the man and his 
work. Father Harzheim lived and breathed in the class- 
room: it was here, among his beloved Juniors, that he 
found a field for his apostolic zeal, and labored indefatig- 
ably in moulding the future teachers of the Order to which 
he was so devoted. Here his gift of inventing ways and 
means of enlivening his teaching of Latin and Greek, his 
felicity of comment, even when coupled with severity of 
criticism, his dexterity in expounding classical prose and 
poetry, his genius for conceiving dramatic situations, his 
adroitness in rousing interest in the ancient modes of thought 
and style, and his talent for imparting a real appreciation 
of our classical inheritance, found a theatre that inspired 
him to put forth his best efforts. 


By a happy coincidence the bicentenary of the canoniza- 
tion of the Angelic Youth is just now attracting wide- 
spread attention among Catholic teachers and the pupils of 
Catholic secondary schools. The editors of the Bulletin 
are therefore deeply grateful to an admirer and a formal 
pupil of F. Harzheim for putting at their disposal a care- 
fully collated MS. of one of the Master’s Latin plays. 
No more opportune time, they think, could be conceived 
for starting the publication of such of his numerous Latin 
MSS. as may seem to be best fitted for the purposes to 
which the Bulletin stands committed. 

It was the author’s custom, by way of initiating the 
Juniors into the true classical spirit and imparting to them 
some of his own power over Latin, which to him was a 
living tongue, to train them in writing and presenting Latin 
plays. After determining the plot and fixing the dramatic 
content of each act and scene, he would divide the work of 
composition between the members of the class and hold each 
‘one responsible for the part assigned to him. Their efforts 
were of course dependent on his assistance and supplemented 
by his criticism and correction. He also attended to all 
details of rehearsal and presentation. The animation and 
the sense of humor he displayed on such occasions are un- 
forgettable. The day on which at last the finished drama 
passed over the stage was a gala day in the Juniorate. 


The Bulletin is more than happy in being privileged to 
help rear so well-deserved a monumentum to a great classical 
teacher. May his devotion to his work in the classroom, 
his clinging, in the teeth of difficulties, to the best traditions 
of the Society, and his immense energy in securing to the 
study of the ancients that place of eminence which it must 
ever hold if we, as a body of teachers, are to resist success- 
fully the encroachments of leveling tendencies, prove a 
never-failing inspiration to us. 


Aloisius Pacificator 
A Drama in Three Acts 
By Rev. K. Harzheim, S. J. 


Horatio Gonzaga, Lord of Solferino, an uncle of St. 
Aloysius, died at Mantua in 1587. He bequeathed Solfer- 
ino to Vincentio Gonzaga, Duke of Mantua, the chief of 
the Gonzagas. But as Solferino was an imperial fief, be- 
stowed by the Emperor on the Gonzagas of Castiglione, 
Rudolf, Marquis of Castiglione, the brother of St. Aloysius, 
considered Horatio’s will as illegal and occupied Solferino. 
Vincentio sent an army to take the town, but bloodshed 
was prevented by the interposition of the Archduchess 
Eleonore, Vincentio’s mother, and the Marchioness Martha, 
the mother of Aloysius and Rudolf. 

The Emperor to whom both parties had appealed decided 
in favor of Rudolf. Nevertheless Vincentio did not cease 
to claim Solferino and, being provoked by intemperate 
language on the part of Rudolf, prepared for war. 

After several princes had tried in vain to bring about a 
reconciliation, Eleanore and Martha asked the Superior of 
the Society of Jesus to send Aloysius, then a student of 
theology at Rome, to act as mediator between his brother 
Rudolf and his cousin, the Duke. 

Aloysius first led his brother to a more peaceable dis- 
position and thus, in the first days of November 1589, hav- 
ing after some delays obtained an audience with the Duke, 
in one short interview prevailed on him to waive his claims 
to Solferino and make peace with Rudolf. 

Marcello, Silvio, Cassio are fictitious characters. 

From some words and actions of the Saint not infre- 
quently the conclusion is drawn that he was somewhat 
stern and cold in his dealings with others. But many 
expressions in his letters, esp. to fellow scholastics, and 
the facility with which he gained the love of others, prove 
that he had a tender and affectionate heart. To show his 
character from its amiable side is the object of the follow- 
ing drama. 

DRAMATIS PERSONAE 


A.oistus GonzaGa, §. J. 

VINCENTIUS GoNzaGA, dux Mantuanorum. 

Rupo.tpHus GonzaGa, marchio Castellionensium; Aloisii 
frater. 

Fasius GonzaGa, consobrinus ducis; magister officiorum 
in aula ducis. 

Prosper GoNzaGA, consobrinus Aloisii; procurator in aula 
ducis. 

Dipacus Gonzaca, Aloisii et Rudolphi frater. 

Petrozzarius, duci ab epistulis. 

Borwasca, coadiutor temporalis Societatis Iesu. 
MARCELLUS, dux exercitus Vincentii. 

SiLvius, praefectus equitum Vincentii | socii et administri 
Cassius, praefectus ballistariorum Marcelli. 
Nazarius, Rudolphi famulus. 

Milites—Aulici 

Scaena agitur— 

in Actu Primo Castiglione, in arce Rudolphi, pr. Id. Oct. 
MDLXXXIX; in Actu Secundo Mantuae, in horto ducis 
postridie Id. Oct.; in Actu Tertio Mantuae, in domo 
ducis, Kal. Nov. 


ACTUS PRIMUS 
In atrio arcis Castellionensis 
ADITUS PRIMUS 


Didacus Silvium et Cassium introducit. 

D. (Jntrat sinistra) Sedete, quaeso, dum marchionem 
fratrem meum certiorem fecero vos adesse. (Exit dextra.) 
C. (In lectulo considens frontem sudario  tergit:) 
Ah! phu! Iam, Silvi, cum in leonis cavum me pellexeris, 
vide ut educas salvum. 

S. Id providere tuae est sagacitatis, ut integer hinc 
evadas, Cassi, neve ex hac arce eiciaris membratim concisus. 
C. Quid? tu— 

S. Pst! Noi turbari. Hoc memento, tibi simulandum 
esse recta te ex Hispania venire. 

C. Tu finges iter tibi esse ad Godfredi castellum, ut ibi 
frustum panis invenias. 

S. Sane. Ista fraude ex homine satis multa et acerba 
eliciemus, quae ad Marcellum referamus. 

C. Ha! ha! Marcellus numquam satis atramenti videtur 
habere, quo Rudolphi famam infuscet et quasi denigret. 

S. Nunc maxime ei opus est isto atramento, ut Vincentii 
ducis contra Rudolphum furorem alat, ne ille propter 
veterem quandam amicitiam fratri huius Aloisio aditum 
det conveniendi. 

C. Nudiustertius Aloisius Mantua profectus est. 

S. Dicitur. Constatne quo? 

C. Nescio. Neque dubito quin Roman in cellulam se 
receperit, ex qua monachum numquam exire oportuit. 

S. Is de aditu ad Vincentium ducem impetrando 
videtur desperavisse. Ita consilia ab aniculis concocta 
evanuerunt. 

C. Quae consilia? 

S. Quid? tu nescis ab Eleonora, ducis matre, et a 
Martha, Rudolphi matre, Aloisium Roma vocatum esse, 
quem duci persuasurum putarent, ut Solferinum urbem 
cederet ? 

D. (Intrat dextra:) Marchio mox aderit. (Exit dextra.) 
C. Quid, si Rudolphus recentissima quaeque Hispaniae 

ex me sciscitetur? Plus duo anni sunt cum Pyrenaeos 
transii. 

S. Audacter mentire, ut soles. (Pergit submisse:) 
Venit! (Tum magna voce:) Patruus eius Alphonsus, vir 


ornatissimus est et liberalissimus, bellatorque egregius. 
ADITUS SECUNDUS 
Ad Silvium et Cassium Rudolphus accedit. 
R. (Jntrat dextra:) Quid? tu hic, Silvi? Num Vin- 


centii jegatus venisti? 

S. fam nihil mihi cum illo. Sed permitte, quaeso, Ru- 
dolphe, ‘marchio Gonzaga, ut Cassium, amicum meum, in- 
troducam, qui ex Hispania redux Veronam iter facit quem 
ante huius urbis portam obvium habui inopinatum. 

R. Plurimum te salvere iubeo, Cassi. (Tintinnabulum 
pulsat; tum Silvio:) Tu vero, num ex ducis exercitu deces- 
sisti? (Intranti Nazario dextra:) Vinum hospitibus nostris! 
(Exit Nazarius dextra.) 

S. Iniuriis compulsus decessi. Dolore quodam incitatus 
et alia libere questus eram et hoc, quod summa iniuria 
Solferinum oppidum deposcit. 

R. Ita sane in maximam offensionem incidisti. (Nazarius 
vinum affert; exit dextra; Rudolphus scyphos implet.) 

S. Ex eo tempore perieram. Itaque in castellum God- 
fredi ad patruum tuum Alphonsum me conferam. Cum 
eo abhinc decem annos in Hollandia contra istos haereticos 
pugnavi. Is certe mihi tribunatum aliquem in exercitu suo 
donabit. 

R. Dubium non est. Iam, hospites, ad mensam, quaeso, 
accedite, ut vinum Lacus Benaci gustetis (Sedent ita ut 
Rudolphus ad dexteram spectet, Silvius ad sinistram, Cas- 
sius ad theatrum.) 


S. Optimum. 

C. Simillimum suavissimo vino Madeirico. 

R. Eo vos delectari gaudeo. 

S. Salutem tibi propino et felicem Solferini defensionem. 


Bene vertat. Propinationem accipio. 


De ista controversia Solferinensi in Hispania audivi, 
neque vero inquirendo invenire potui, quid rei esset, 

S. Ei, si placet, rem explicabo. 

R. Mihi gratum facies. 

S. Vide, Cassi. Postremus dominus Solferinensium 
Horatius, patruus huius Rudolphi marchionis, abhinc tres 
fere annos mortuus est. 

R. Nondum tres annos. 

S. Is in testamento suo Vincentium Gonzagam, Man- 
tuanorum ducem, heredem scripsit. 

R. Testamentum irritum et vanum! 

S. Irritum, quia Solferinum fiduciarium est, quod a 
Caesare Gonzagis Castellionensibus, non Mantuanis, est 
datum. 

C. Quid? Solferinum si marchionum Castellionensium 
fidei commissum est, quo iure tradi potuit Mantuanis? 

S. Scelus id fuit et latrocinitum. Sed Rudolphus, ut 
est vir prudentissimus, cum primum audivit Horatium esse 
mortuum, quingentos misit milites, qui Solferinum occu- 


parent. 

C. Optime. Ha! ha! 

S. Duplicem misit Vincentius numerum militum, qui 
marchionem loco deicerent; sed qui eos ducebat, Marcellus, 
homo ignavus et imbellis, proelium facere non est ausus. 


R. Noli Marcellum ignaviae accusare. Ego enim 

milites loco superiore non procul ab urbe ita collocaveram, 
ut ille sine certa clade proelium committere non posset. Ipse 
in Vincentium impetum facere volui, sed nuntius alius super 
alium et ad me et ad eum a matre mea et ab Eleonora 
archiduce, ducis matre, venit, qui nos obsecraret, ut sine san- 
guine rem componeremus. Concessi precibus. 

S. Uterque igitur Caesarem obsecravit, qui quamquam 
pro Rudolpho marchione, ut debuit, pronuntiavit, Vincentius 
tamen dux Solferinum, ut sibi tradatur postulat. 

C. Haec est seditio contra Imperatorem. 

S.  Perduellionis crimine arcessatur oportet. 


Istud affirmare nolim. Tantum dico eum intra moenia. 


Solferini oppidi pedem numquam esse positurum. Verum 
de re iucundiore loquamur. 

S. Ita. Meministine, marchio, nuper cum convenissemus 
me ad incitas a te redigi? 

R. Quid? te a me? 

S. Cum nummulis omnibus me exuisti in alea. 


R. De alea cave verbum facias; Aloisius enim, frater 
meus, inimicissimus est tesserarum et talorum. 


S. Scilicet omnes monachi aleam oderunt. At nos, 
opinor, monachorum cucullum nondum sumus induturi. 

R. Minime. Verum non ignoras, quanta fratri de- 
beam; quare eum offendere nolim. 

S. Recte tu quidem. Num offendetur, princeps, si cui 
homini, qui fortuna tibi favente magnam nuper iacturam 
fecerit, damni compensandi facultatem aliquam dederis? 

R. (Tintinnabulum pulsat.)  Istud honeste quidem 
recusari non potest. 


ADITUS TERTIUS 


Ante Silvium, Cassium, Rudolphum Nazarius vocatum se 
sistit. 

R. (Intranti Nazario dextra:) Ubi est Aloisius, frater 
meus? (Silvius et Cassius perterriti inter se intuentur.) 

N. Ante horam una cum Fratre Jacobo exiit. 

R. Cur non adicis quo ierit? 

N. In urbem descenderunt. 

R. Bene habet. Aloisius matrem videtur adiisse. 

N. Nescio an Thomam senem vel alios pauperes ho- 
mines et aegrotantes visum ierit. 

R. (Manu Nazarium hospitibus monstrans:) Eiusmodi 
vetuli in dies fiunt intolerabiliores Ne verbum quidem 
audiunt, quin obloquantur. (Nazario:) Abi, et eum qui 
praeest custodibus prospicere iubeto et mihi indicare cum 
primum Aloisium ad arcem accedentem viderint. 

N. Moneam. (Exit sinistra.) 

R. Eho! prius tesseras affer. 

N. (Rediens:) Statim. (Exit dextra.) 

R. Mirari videmini, hospites, me ne in mea quidem 
arce libere agere. 

N. (Phimo in mensa posito, submisse secum:) Utinam 
deprehendamini! (Exit dextra.) 

R. Non ignoras, Silvi, me non moveri timore. (Phimum 
Silvio dat.) 

S. Sunt qui dicant quaerere te potius pugnam quam 
vitare. 

R. Singulos aureos in medium ponamus. 
mum.) 

S. Esto. 

R. Adversus unum tamen hominem pugnare nolo, Aloi- 
sium fratrem meum, qui summa semper mecum egit indul- 


(Ponit num- 

gentia, cui debeo omnia. Sed ante horam nonam mater eum 
non dimittet; satis igitur temporis est quo ulciscare. 

S. (Phimo concusso tesseras iacit:) Sedecim! iactus satis 
prosper. 

(Jacit:) Duodecim! 


Ecce duo aurei. 


S. Heu, pessime! terribile—nefandum—quinque! Talis 
fortunae iniuria Vincentium ducem, virum seditiosum in 
Caesarem, affligat et perdat. (Capite inclinato Silvius Aloi- 
sium et Jacobum ingredientes sinistra non videt. Jacobus ad 
nutum Aloisii exit sinistra. Aloisius lente progreditur.) 

R. Utinam de duce isto insolenti ac superbo aeque certa 
esset victoria mea. Proh! perdidi. 

S. Vulturium iecisti (Nummes tollit.) 

C. Diabolus te, Silvi, videtur adiuvare. 

S. Diabolus? Ha! ha! (Aloisium videns exsilit; item 
Cassius.) 

R. Denuo! Age, quaternos aureos! (Aloisium videns:) 
Oh! ignosce mihi. Non potui—hic vir— 

S.  (Surgit:) Tempus est, marchio, itineris persequendi. 
Numquid vis? 

R. Doleo. 


Haec tua sunt. Age, iterum. 


(Exeunt Silvius et Cassius sinistra.) 


ADITUS QUARTUS 
Rudolphus et Aloisius inter se colloquuntur. 


A. Mi frater, quid patrem nostrum carissimum facturum 
fuisse putas, si quis in hoc eius atrio ita de capite et principe 
gentis nostrae ausus esset loqui, ut locutus est Silvius? 

R. Pater eum gladio transfixisset. Certe. At, Aloisi, 
patri non tantas plagas dux Mantuanorum inflixerat, quan- 
tas nobis. 

A. Vera dicis. Sed non magis perspicuum nobis videtur, 
mi frater, Vincentium ea petere, quae neque lege neque 
Caesaris iusto iudicio ei petere liceat, quam Vincentio per- 
spicuum videtur Horatii testamentum esse iustum et Caesaris 
decreto sanctissima iura eorum, qui gentibus nobilibus prae- 
sunt, imminui. Quam eius sententiam confirmarunt iuris 
consulti Bononienses. 

R. Sed certe concedis, Aloisi, nostra nobis iura tuenda 


esse. 

A. Concedo. Sed id iisdem verbis Vincentius dicit sua 
sibi iura esse vindicanda. 

R. At male. 

A. Esto. Erret Vincentius. Ab aliquo consiliario in- 
ductus existimet iusta esse quae sunt iniusta: num parens ac 
princeps gentis nostrae, si qua in re controversa, in qua 
ipsi inter se dissident iuris periti, dissentiat a nobis, iis con- 
tumeliis et probris insectandus est, quibus ei maledixit 
Silvius? 

R. Minime vero. 

A. Et Silvium et Cassium Mantuae vidi. 
Jacobus mihi monstravit. 

R. Qui potuit? Cassius recta ex Hispania venit. 

A. Nudiustertius Mantuae fuit. Frater Jacobus te plura 
docebit. (Vocat sinistra:) Jacobe Frater. 

R. Vae illis si me deceperint! 


Sed unde tibi notus est Silvius? 
Eos Frater 


ADITUS QUINTUS 
Ad Rudolphum et Aloisium accedit Jacobus. 
R. (Intranti Jacobo  sinistra:) 
vidisti ? 
I. Vidi eum, vir illustrissime. Silvius et Cassius socii 
sunt ac ministri Marcelli militum ducis, qui per eos te 

calumniando Vincentii ducis in te iram vehementius in- 
flammat. 

R. (Aloisio:) Nimirum dux Marcello promisit se cus- 
todiam Solferini oppidi ei crediturum esse. Qua re si resipis- 
cens Solferinum petere desierit, Marcellus spe deiciatur. 
(Jacobo:) Sed Cassium num tibi constat Mantuae fuisse? 
I. - Certo constat. Bis terve eum vidi, atque Contarinus, 
Leonorae archiducis procurator, vir probatissimus, de mor- 
ibus eius mihi satis multa narravit. Cras dux omnia, quae 
hic facta sunt, mirifice aucta et exaggerata ex iis audiet. 

R. (Tintinnabulum pulsat:) Heus, tu Nazari! Eos in 
vincula coniciam. (Nazario intranti sinistra:) Qui modo 
hinc exierunt, ubi sunt? 


N. Ex arce evaserunt. 

R. Quonam? 

N. Cum primum ponte: arcis transgressi sunt, calcar- 
ibus subditis, effusis habenis, Mantuam versus evolaverunt. 
R. Uterque? 

N. Uterque. 

R. Celsum cum decem equitibus eos persequi iube et 
reducere. 

N. Illi velocibus vehuntur equis. 
istra. ) 

A. Celsus eos vix consequetur antequam in fines Man- 
tuanorum transgressi erunt. 

Vera dicis. Malum! Conemur tamen. 
insequar (Rudolphus se abripit sinistra.) 

A. (Dolore affectus, manu pectus percutit:) Mi Frater, 
quid faciamus? Quomodo impediamus ne hoc odio fratrum 
tot et tanta scelera committantur? 

I. Nimis hoc incommodo commoveris, Gonzaga frater. 
Non tua culpa istae inimicitiae exarserunt. 

A. Incertum. Ego si diligentius, quae hominis religiosi 
sunt, obiissem, forsitan precibus meis a Deo impetrassem, ut 
illi inter se conciliarentur. Incredibilem dolorem capio, 
Jacobe frater, cum mihi in mentem venit quam graviter 
Pater noster caelestis offendatur eorum odio, qui praeter 
ceteros inter se amare debeant. 

I. Tu quantum in te erat fecisti, ut malo mederere. 

A. Adiuva me, obsecro, carissime frater et Deum pre- 
cando et his persuadendo. Quibuscum loquéris, sive cum 
fratre meo, sive cum ministris, famulis militibus, iis narrabis, 
si qua Mantuae audiveris, unde intellegatur, Vincentius 
quam sit animo ingenuo ac liberali, quamque amans iustitiae. 
I. Faciam. Satis multa enim eius generis audivi et in 
aula Leonorae archiducis et a patribus nostrae societatis. 
A. Quodsi obloquantur, quae mala sunt, ea consiliis et 
fraudibus hominum pravorum attribues, qui suam rem augere 
studeant detrimento publico. 

I. Id quod verissimum est. 

A. Antequam eorum in ducem odium mitigaverimus, 
nihil efficiemus. 

I. Ecce Nazarius. 


(Exit Nazarius sin- 


Eos ipse 


ADITUS SEXTUS 
Aloisius et Jacobus benignissime excipiunt Nazarium. 


A. (Intranti Nazario sinistra:) Abiitne frater meus? 
N.  Citatissimo equo, princeps, cum sex vel octo equitibus. 
li fugientium vix vestigium conspicient. Hoc autem sum- 
mopere gaudeo, te tuis oculis vidisse, quod nos cotidie vide- 
mus,—alea pecuniam dissipari. 

A. At dic mihi, quaeso, Nazari, qui tu salva veritate 
et officio nos redeuntes haec iubere potueris: “Sic statim in- 

gredere. Nunc ipsum marchioni acceptissimus venies.” Ista, 
sis, defende. 

N. Simulac resipiverit marchio, vel tandem moriens, 
nonne maximopere gaudebit se prohibitum esse quominus 
plus nummorum profunderet? 

I. Optime! Teneris, Gonzaga frater. 

A. Teneor, sane. Nazarius vere est philosophus. 

N. Tu ipse, princeps, toties me docuisti ita omnia esse 
aestimanda, ut morientes essemus aestimaturi, ut id nulla 
umquam oblivio ex mente mea deletura sit. Tu igitur ipse 
me phisophum, vel quidquid id vocas, effecisti. 

A. Discipulum tam docilem me habuisse gaudeo. Sed, 
Nazari carissime, noli, quaeso, me appellare principem. 

N. Suum cuique. 

A. Id ipsum dico. Nam nomen tam honorificum non 
convenit huic vesti tenui. Aloisium tuum me voca, ut 
abhinc septemdecim annos solebas. Meministine te mecum 
per prata ambulare et fatigatum in manus suscipere? 

N. Felicissimos illos dies numquam obliviscar, neque 
minus beati, imo beatiores nunc essemus, tu si nobiscum 
versarere. 

A. Si dierum feliciorum cupidus es, Nazari, et precibus 
et omni studio operam da paci restituendae, atque id age, 
ut omnes de Vincentio duce et sentiant bene et loquantur. 

N. Sunt qui eum rodentes et vellicantes marchionis 
gratiam aucupentur. 

I. Illinc Didacus, frater tuus minimus, introspicit (Dex- 
tra) neque accedere audet. 


ADITUS SEPTIMUS 
Cum Aloisio intima consuetudine utitur Didacus. 


A. (Intranti Didaco dextra:) Veni, mi fratercule. 

D. (Accurrit gaudio saliens et Aloisii manum osculatur :) 
Salve, Aloisi! 

A. Quoties, mi Didace, de te cogitavi et Deum pro te 
precatus sum! (Nazario:) Jacobus frater tibi multa nar- 
rabit, ex quibus intelleges, Vincentius dux quam dignus sit, 
qui magni habeatur atque a nobis ametur, 

I. (Nazario:) Tu ceteris ea domesticis narrabis, et quae 
adversus ducem prolata erunt, refutabis (Exeunt Jacobus et 
Nazarius dextra.) 

D. O Aloisi! non possum verbis significare, quantopere 
laeter, quod tu iterum nobiscum es. Ex quo enim tempore 
tu ante quattuor annos Roman petiisti, ego ne horam 
quidem laetam vidi. Nonne nobiscum manebis? 

A. Mox mihi iterum Mantuam proficiscendum erit. 

D. Me, quaeso, tecum duc Mantuam. Ubicumque ero, 
modo tecum sim, ero beatus. 

A. Quidnam Mantuae facies? 

D. Quodlibet mandatum exsequar; quodvis officium tibi 
praestabo. Cum enim semper benigne me adhibueris, liben- 
ter tibi ministrabo. Rudolphus abiectissima quaeque serv- 
orum munera mihi imponit, neque umquam humane adlo- 
quitur. Non vere eius frater sum? 

A. Eius non minus quam meus fraterculus es caris- 
simus. Sed dic, quaeso, num pro Rudolpho Deum preceris? 

D. Pro te, Aloisi, libentius precor. Ille non ita de me 
meretur. 

A. Gratae mihi sunt preces tuae et caritas. Sed cum 
Rudolphum adloqueris, semperne aeque suavis es et blandus 
atque nunc? 

D. Non sum. Simulare non possum. 
eum minus amo quam te. 

A. Simulationem rectissime spernis. Sed nisi tu Ru- 
dolphum ames, amari ab eo quo iure cupis? 

D. Istud recte dicis. Id non cogitavi. 

A. Iam utrius est, prius fieri tractabiliorem ? 

D. Illius. Quo enim magis aetate me praecedit, eo 
illum decet esse sapientiorem. 

A. At non estis pares. Frater enim maior non solum 
loco patris nostri tibi est, sed summa reverentia atque amore 
dignus est, quoniam a divina providentia est constitutus, ut 
Dei nomine te regat. 

D. Istud quanto facilius recordarer, si te mihi Deus 
dedisset rectorem! 

A. Nescio an ista in re fallaris. 

D. Me audi, quaeso. Liceat mihi utriusque periculum 
facere. Proinde tecum me duc Mantuam. 

A. Tibi quidquam promittere nequeo. Sic autem tibi 
persuadeas velim, frater carissime, si quid facere potuerim, 
quo tibi gaudium afferam, dupliciter me esse gavisurum. 

D. (Voces sonant intra, e sinistra.) Rudolphum audio. 
(Exit dextra.) 


ADITUS OCTAVUS 
Aloisius rem agit cum Rudolpho. 


R. (Jrrumpit sinistra in atrium, iratus:) Evaserunt 
isti canes. Cum ad collem illum pervenimus, in quo summo 
magna stat crux alba lapidea, procul eos vidimus post cast- 
anetum e conspectu evolantes. 

A. Ad meliora Deus animos eorum convertat. Nunc 
Satanae munere funguntur, cum ducem in te, te in ducem 
instigant. 

R._ Ii si quae ego dixi nihil augentes Vincentio enuntia- 
verint, eum in furorem agent. 

A. Per eos stetit quominus iam diu inter vos ametis ut 
antehac. Uterque enim vestrum probus est et sincerus. 
Recordare cum Vincentium abhinc decem annos primum 
vidissemus, eius bonitatem animi et liberalitatem quantis 
laudibus extuleris. 

R. Tunc eum toto pectore amavi. Fuit amor puerilis. 
Nunc hominem novi. 

A. Qui tunc erat, idem nunc est; sed insidiosi isti 
homines calumniis accusationes inter vos et dissensionem 
conflarunt. 

R. Sed non potest non videre se sibi temere Solferinum 
arrogare. 

A. Id cum primum intellexerit, noli dubitare quin 
oppidum postulare desinat. 

Quid ergo? Ille quia plane caecus est, nobisne 
nostra dimittenda et milites Solferino revocandi sunt? 

A. Non opus est. Eius aequitati et liberalitati confi- 
damus; dignus est enim fiducia nostra, eamque cum sit 
gentis nostrae princeps suo iure postulat. Cui si non per- 
suaserimus ipsi causam nostram esse iustam, suadeamus, ut 
iustis atque certis res arbitris committatur. Quod si fac- 
tum fuerit, dubium non erit, quin causam simus obtenturi. 
Is eorum iudicio cedet, quo fiet, ut pax pristina et amicitia 
genti nostrae restituatur. 

R. Id maxime cupio. 

A. Sin haec discordia diutius animos exasperet, res ad 
magnam caedem veniet, unde quid evenire potest, nisi foedis- 
sima nostrae familiae ruina? Qui enim multo maiores 
Mantuanorum copias diu sustinebimus? 

R. Non sine auxiliis. 

A. Sed quis pro nobis arma capiet contra potentissimum 
Mantuanorum ducem? 

R. Caesar sua iudicia non patietur contemni ac rescindi. 

A. Caesar quid potest, qui haereticos Germanos vix 
coercet? Principibus autem Italiae omnibus pax est et 
amicitia cum Mantuanis. 

R. Quamvis multas heri rationes attuleris, cur bellum 
instare existimem, Vincentium tamen nihil aliud agere sus- 
picor, nisi ut mihi terrorem incutiat. 

A. Istud si vellet, bellum aperte pararet atque prae se 
ferret. Sed quamquam nulli copiarum apparatus cernuntur, 
quanta agitet secreto ex ipsius matre audivi. Occupare te 
armis atque opprimere cogitat. Heri cum Castellionem 
accederem, quae ad orientem solem et meridiem pro moenibus 
sunt, ruinosa esse vidi. 

R. Scio. Ea refici iussi. 

A. Quid, si prius bellum tibi inferat, quam sarcire possis? 
Nullo labore urbem expugnabit. 

R. Nimium metuis, Aloisi. 


A. Id tibi non constat. At illud constat omnes calami- 
tates et cruciatus, quae tot hominibus innocentissimis bello 
infligantur, omnes eorum lacrimas et gemitus, omnem eorum 
sanguinem Deum esse vindicaturum. 

R. Eos Deus ulciscetur, qui bellum iniuste intulerint. 

A. Hic, ut plerumque fit, utrique suo se iure agere 
opinantur. Erret Vincentius in summa re; nos tamen, qui 
nostra contumacia cum lacessiverimus, nisi iniuriis reparandis 
pro viribus averterimus belli calamitates, minime effugiemus 
poenas divinas. 

Tantas sane calamitates a popularibus nostris de- 
fendere cupio. 

A. (Manum Rudolphi arripit:) Eheu, carissime frater, 
vulnera infligimus cum hominibus tum maxime Christo 
Domino, qui eadem caritate utramque partem pugnantium 
amplectens, nos obsecrat atque obtestatur, ne dolores pro 
nobis susceptos eo scelere augeamus, quod Sibi odiosissimum 
est—caede fraterna! (Rudolphus tacens per atrium am- 
bulat.) Mi frater, quam vocem Dei animo tuo loquentem 
audis, eam cave spernas. 

R. Tuae sapientiae, frater, adeo confido, ut quod mater 
nostra iterum ac saepius me monuit, facturus sim. Tibi 
totam causam committo. Quam ob rem te oro, ut Mantuam 
redeas et quidquid cum duce acturus es, id iam nunc ratum 
facio atque sancio. 

Aulaeum. 


ACTUS SECUNDUS 


ADITUS NONUS 
Tullius et Prosper confabulantur. 


T. (Intrat uterque dextra:) Age, Prosper, paulisper 
sedeamus; pedes mei consenescunt. 

P. Sed cur, Tulli, putas Marcellum quaerere interitum 
meum ? 

T. Cassium, amicum suum, pro te substituere vult. 
Praeterea multi alii muneri tuo praeclaro invident. Ii omnes 
hoc suum esse tempus arbitrantur. 

P. Hoc suum tempus? Quid feci ego? 

T. Cum artius sanguine Gonzagis Castellionensibus con- 
iungaris, quam cum Vincentio duce, facile adversarii apud 
hunc te in suspicionem vocabunt, quasi clam faveas Ru- 
dolpho. 

P. Quid unquam mihi cum Rudolpho? Ista calumnia 
est. 

T. Credo; sed moneo te, ne ullum tibi cum Castellionen- 
sibus videatur esse negotium. Nisi caveas, facile te perdent. 


— 

P. Gratiam tibi habeo—Eheu! illinc Aloisius cum 
Didaco fratre venit. Eos sexcenta milia passuum abesse 
velim. 


ADITUS DECIMUS 
Tullio et Prospero obviam eunt Aloisius et Didacus. 


(Intrantibus Aloisio et Didaco sinistra:) O Aloisi! O 
Didace! quolibet alio loco vos obviam habere mihi gratis- 
simum esset. (Aloisio:) Sed cur Mantuae te iterum peri- 
culis obicis ? 

A. Quid non audeamus, dummodo ad pacem reconcilian- 
dam vel minimum conferre possimus? 

P. Pacis spes nulla. 

D. (Submisse:) Vide, Aloisi, quot homines illinc e 
longinquo accedant. (Manu monstrat dexteram versus.) 

T. Ipse dux videtur adfuturus esse. 

P. Non puto. Ei enim in animo erat Padum trans- 
gredi, ut milites in armis se exercentes conspiceret. 

D. Ibo, si placet, ut inquiram. 

P. Res tibi erit periculosior. 

A. Vide eum vestem et insignia Eleonorae archiducis 
habentem, quae eum inter aulicos suos accipiet. 

P. Id me praeterierat. Ista veste tutior eris. (Exit 
Didacus dextra.) Pacis spes nulla, Aloisi. Tullium hune, 
patris tui amicum, interroga. 

T. Prosper vera dicit, marchio. Conatus tui irriti sunt, 
et—ut aperte loquar—Rudolphus indignus est, cuius causa 
tantopere labores. 

A. Non Kudolpho imprimis prospicio. Id unum quaero, 
id unum toto animo exopto, ut hoc tantum tamque nefandum 
odium exstinguatur, ut pax et tranquillitas genti nostrae 
restituatur. 

T. Id, si ullo modo fieri posset, tuum potissimum esset 
omni ope conari. ‘Tu enim cum tuos prudentia tua et 
consilio privaveris; cum principatum et amantissimum tui 
populum deserueris, eumque arbitrio degeneris fratris tui 
tradideris—tu inquam ipse in causa es, cur hoe odium 
exarserit. Quoties patrem tuum monui! Quam supplicibus 
verbis eum cbsecravi, ne te dimitteret! Tu senem coegisti. 
Sed una tecum pax gentis tuae atque populi tui prosperitas 
sublata est. 

A. Tulli Petrozzari, venerande amice patris mei caris- 
simi, civitatem quisquis administrandam  susceperit  invito 
Deo, male moderabitur. Quam ob rem ego, si Dei volun- 
tatem clare perspectam contemnens mihi principatum sump- 
sissem, diversissimus essem ab eo, quem tu me fore sperabas. 

T. Semper dolebo, quod illum pro te substituisti. Sed, 
ut nunc res se habet, tu nihil efficies. Cuius rei Prosper 
facile tibi documenta dabit. (Caput utrique inclinans ad 
sinistram decedit.) 

P. (Tullio decedenti:) Mane, quaeso. Id enim, Tulli, 
quis magis demonstrabit quam tu, cui notissimum sit, quot 
Viri principes potentissimi, quanto studio, mentem  ducis 
flectere conati sint frustra. 

T. (Rediens:) Ipsam ducis matrem ad eius pedes pros- 
tratam vidi ei frustra supplicantem. Mlultas epistulas legi 
scriptas a Ferdinando, qui Tyrolensibus praeest, patruo 
Caesaris. Is argumentis, precibus, minis duci suadebat, 
ut cederet. Omitto ceteros viros primarios, qui interces- 
serunt. Ducis iussu rescribens, ad eorum omnium litteras 
petita negavi. 

A. Si mea ipsius prudentia confis.s hoc iter suscepissem, 
ista animum meum frangerent. Sed cum huc venerim Dei 

nomine, quae mihi impedimenta commemorasti, ea animum 
meum magis erigunt et confirmant. 

T. Tu si conata perfeceris, miraculum edideris novum 
et inauditum. 

A. “Cor regis in manu Domini.” 

T. Tu videris, Prosper, ne inconsiderate agens et sibi 
et aliis damnum inferat. (Exit Prosper sinistra.) 

A. (Exeunti Tullio:) Maximam tibi gratiam habeo, 
Tulli Petrozzari, quod haec me optima fide monuisti. 

P. Illud non vides, Aloisi, te ad obstinatum ducis ani- 
mum molliendum omnium, qui ubique sunt hominum, 
minime esse idoneum? A quo, cum tam multi viri illus- 
tres, qui tamquam medii neutri parti favere videbantur sint 
reiecti, tu ipsius adversarii odiosissimi frater, qui sperare potes 
fore, ut audiare? Nescis, quanto in omnes Castellionenses 
odio omnium Mantuanorum animi sint inflammati. Dum 
aderis, sollicitudine et timore cruciabor. 

A. Mihi noli timere. Defendet me Deus, cuius ego 
causam defendo. 

P. Ne vita quidem tua tuta est. 

A. Fabium rogavi, ut mihi a duce, adeundi facultatem 
peteret. Ile neque negavit, neque magnam spem ostendit. 
Tune vel auctoritate vel gratia efficere poteris, ut aditus 
mihi pateat ? 

P. Ego nihil tua causa facere possum; imo hoc ipsum 
mihi maxime timendum est, ne quis me tecum loquentem 
videat. Quam ob rem hoc a te flagito, ut Mantua, ubi 
nihil boni efficere potes, sed et tibi et aliis maxima parabis 
pericula sine ulla mora discedas. 

A. (Redeunti Didaco:) Quid novi, Didace? 

D. (Accurrit dextra:) Ipse dux brevi praeteribit. 

P. Quid? Oro te, Aloisi, fugiamus. 

A. Aptissimum tempus ad eum videndum. 
exspectabo. 

P. Obtestor te, ut furorem eius evites. (Arripit Aloisti 
manum, ut eum secum retrahat:) O Aloisi! noli et te et me 
et totam meam familiam perdere. Istam enim audaciam 
omnes meae machinationi crimini dabunt. (Exit Prosper 
priore exitu, sinistra.) 

A. Quid agamus, Didace? Prudentia monet, ut hanc 
occasionem arripiamus; caritas nos propinquo  carissimo 
timorem adimere iubet. 

P. (Rediens sinistra:) Per 
caelum, omnesque sanctos vos obtestor, ne moremini. 
ubi frutices nos tegent, confugiamus. 

A. Prudentiam vincat caritas. 

P. Adducitis me, ut omnia desperem. 

A. Dimitte timorem, Prosper; tua consilia sequemur. 
(Exeunt Prosper et Aloisius sinistra.) 

D. (Moratur Didacus:) Ecce, Aloisi, duo illi equites, 
qui nuper Castiglione fuerunt. (Exit Didacus dextra.) 


Hic eum 


Dominum nostrum, per 
Illuc, 


ADITUS UNDECIMUS 
Marcellus, Silvius, Cassius inter se machinantur. 


S. ([ntrat cum duobus reliquis dextra:) Vah! Aloisium 
illic videte Castellionensem cum Prospero clam consilia con- 
ferentem. 

M. Perdant eum inferi! Illum unum hominem maxime 
metuo. 

C. Quid? tu vir militaris mendicantem times monachum? 

M. Id imprimis nobis agendum atque moliendum est, ne 
Aloisius ad ducem accedat. Vincentius enim, quamvis furorem 
in Rudolphum reliquosque Castellionenses effundere cupiat, 
retinet tamen aliquid erga Aloisium benevolentiae. 

S. Id metuo, ne hic in hortis duci insidias faciat, et 
subito se offerens, dolo sibi aditum aperiat. 


M. Idem mihi in mentem venit. Sed animus eum 
deficere videtur. Inter virgulta delitescit— 
C. cum isto proditore Prospero. Id quoque tibi 


argumento est Prosperum sentire cum Rudolpho. 

M. Ita sane. Idque suo tempore proferam. 

S. Quid, si eum terrere et Mantua formidine quadam 
abigere conemur? Nos, Cassi, ei aliquod praemium debemus, 
quod in arce Castellionensi consilia nostra turbavit. 

C. Certe. 

M. Omni ratione id conamini. Illud mementote, si 
Aloisius duci persuaserit, ut Solferinum Rudolpho concedat, 
periero. Nomine illo ‘“praefecti Solferino oppido,” quasi 
esca quadam, maximas pecunias e marsupiis elicui omnium, 
qui Mantuae sunt, Iudaeorum. Quod si nomen iilud 
magnificum mihi eripiatur, Harpyiae istae Israeliticae mem- 
bratim me discerpent. 

S. Id si acciderit glandem plumbeam cerebro meo 
infigam. 

M. Non ita. Non habes satis 
pulverem pyrium emas. 

C. Ha! ha! Sic vita tua servabitur. Mihi hoc cingulum 
pro laqueo erit, quo cum usus ero, tibi commodabo. 

S. Illud teneo: timore eum Mantua expellamus. 

C. Non difficile factu. Omnes enim monachi ignavi 
sunt. Nisi ignavi essent, cur ex hoc saeculo iucundissimo 
aufugissent ? 

M. Quae Castellione attulistis, ea statim duci referam. 

S. Furor eius vehementer exardescet. 

M. Praesto estote. 

C. Insere aliqua verba contumeliosa, quae Aloisius 
dixerit. 

M. Minime. Omnia perderem. Nihil crederet. 

S. Fabius cum duce loquitur. 

M. Abeat in malam rem! Opperiendum igitur dum ille 
discedat. (Exeunt Marcellus, Silvius Cassius priore exitu, 
dextra.) 


nummorum, quibus 


ADITUS DUODECIMUS 
Vincentius et Fabius de Aloisti adventu colloquuntur. 


(Intrans Vincentius cum Fabio posteriore aditu, 
dextra, brevi considit nutuque Fabium iuxta se assidere 
iubet:) Eius adventus, mi Fabi, aliquid mihi molestiae adfert. 
Etenim necessarium est ac mihi statutum explere animum 
ultione. Existimationi et dignitati meae consulam oportet 
—sed—(Sedet:) si  Aloisium audiam—vereor—ne_ mihi 
persuadeat, ut turbulento isti ac seditioso homini aliquid 
poenae remittam, neve omnes, ut par est, iniurias persequar. 

F. At, Vincenti, tu, quem omnes homines admirantur 
nec regibus nec Caesari quidquam concedere, non audes 
negare, quae homo petat omni auctoritate carens et 
potestate ! 

V. Neminem hominem minus velim laedere, quam 
Aloisium. Eum vidi primum abhinc decem annos, cum 
annum ageret fere duodecimum. Iam tum gracilis erat et 
pallidus, omnique illa carebat venustate, quae sensibus 
blandiatur, tametsi facilis erat atque comis. Modestia 
autem vultus eius et ardor oculorum, quasi angeli 
cuiusdam mihi videbantur esse, qui terram hominesque vix 
cernens totus quiesceret in beatitudine visionis Dei. 

F. Talis et nunc est. 

V. Est. Neque eum umquam postea vidi, quin prima illa 
admiratio mea et reverentia creverit. 

F. Homo sanctus est. 
facinora probaverit. 

V. Non probat. Sed cum sanctis agere difficile est. Illi 
animi placabilitatem et perfectissima quaeque a_ nobis 
poscunt. 

F. (Ridet:) Quae huius saeculi homunculis nimis ardua 
videntur. 

V. Neque tamen eum laedere velim. 
carior. 

F. (Jocatur:) O levitaten hominum principum 
inconstantiam!Aloisii aemulum me facis. Ei iam invideo. 

V. Quid tibi vis, frater? 

F. Heri in convivio affirmasti me tibi cariorem esse 
neminem. Hodie monachus ille me loco deiecit. 

V. Non deiecit. In poculis, lydo, venatione tu, frater, 
mihi socius carissimus es et iucundissimus; ibi Aloisius nullus 
est, sed— 

F. Sed ubi de rebus seriis agitur, ego nullus sum; 
Aloisius tibi omnia. 

V. Te nullum esse nolim affirmare. 

F. Iam video. Tamen iudicium tuum verissimum esse 
concedo et probo. 

V. Quid igitur faciam? Aditum negabo? Non possum 

F. Ei respondebo, te quamvis audire eum vehementer 
cupias, hoc tamen tempore tot tantisque rebus publicis occu- 
patum esse et distentum, ut colloquium differre cogaris. 

V. Vere dicis. Nam totus sum in bello parando, eoque 
magis, quod uno velut ictu unaque acie debellare cupio. 
Itaque id, quod hodie facere volebam cras faciam, ut Pado 
transmisso ad exercitum proficiscar, neque ante diem quintum 
decimum Mantuam me reversurum puto. 

F. Aloisius interim expectando fessus Roman revertetur. 
Cum primum eum invenero, haec renuntiabo (Exit Fabius, 
posteriore exitu, sinistra. Priore aditu, dextra, Marcellus 
se in conspectum dat.) 


Eo autem minus Rudolphi 


Eo nemo mihi 


ADITUS TERTIUSDECIMUS 
Vincentius et Marcellus de re agunt militari. 


(Intranti Marcello:) Cras, mane, Marcelle, Mar- 
mirolum mecum proficisceris. 

M. Gaudeo, princeps, te hoc consilium cepisse. Ibi 
enim, quo ab utrisque castris propius aberis, eo citius appar- 
atibus omnibus perfectis arma capere poterimus. Nudiuster- 
tius duo speculatores, quos Castellionem miseram, reverter- 
unt. Quod si eos audire velis, praesto sunt. 

V. Eos voca. 

M. (Secedit ad dextram:) Silvi et Cassi, accedite ad 
principem nostrum. (Vincentio:) Rudolphus nondum ulla 
praesentire pericula videtur. 


ADITUS QUARTUSDECIMUS 
Vincentii et Marcelli consilia sermone augent 
Silvius et Cassius. 


(Intranti utrique:) Quid novi affertis? 

S. Munitiones Castellionis oppidi, princeps, cum inter 
meridiem et orientem tum ad occidentem ferme ruinosae 
sunt. Caput meum quivis transverberet globulo, ni cum 
sexcentis militibus intra semihoram oppido potitus ero. Ru- 
dolphus nihil sarciendum curat. 

C. Alea tempus perdit et fortunas. 

M. Hi tam audaces fuerunt, ut non modo oppidum 
verum etiam arcem ingrederentur. 

C. (Jocans:) Rudolphum salutavimus. 

S. Sed quam multa is contumeliose et seditiose adversus 
te, princeps, effutierit, id referre non possumus. 

V. Nihil celabitis. 

S. Ignaviae te, princeps, accusat, quod non ipse cum 
exercitu Solferinum profectus sis. 

Mox opinionem mutabit. 

M. (Ridet:) Sine dubio. 

S. Cum tu, princeps, iniustissimum illud Caesaris decre- 
tum exsequi nolis, Rudolphus te, bona tua venia dixerim, ap- 
pellavit—proditorem. 

V. Proditorem! 
eum paenitebit. 

C. Id verbum cum primum protulit, Silvius sui oblitus 
excanduit. 

S.. Mihi moderari non potui. 

M. Tum quid ille? 

S. Exsiliens eripuit e vagina gladiun: et, nisi Cassius 
cum falsa illa quidem sed opportuna verbo: meorum in- 
terpretatione se interposuisset, ego in conspectum Mantuae 
numquam rediissem. 

C. Sed tanta in illo orta est suspicio, ut festinanter iter 
nobis arripiendum videremus. 

V. Proditorem! Nisi mihi plane constaret Caesaris illud 
ijudicium iniquum atque iniustum esse, hodie Solferinum 
Rudolpho cederem. 

M. Proditorem vocarem, si quis tibi, princeps, auctor 
esset, ut tot tantisque iniuriis acceptis de pace cogitares. 

S. Certe. Ignoscito, quaeso, princeps, homini militari, 
si quid liberius elocutus ero. Non intellego, cur Mantuan- 
orum magistratus vel horae spatio audaciam illam atque im- 
pudentiam ferre possit, qua Rudolphi frater se in omnium 
Mantuanorum conspectum committit. 

C. Eius impudentia non minor est ea, qua nos Ru- 
dolphum adivimus. 

V. Haud scio an umquam fratres tam diversi fuerint 
ingenii, quam Aloisius et Rudolphus. 

S. Quid vero ille Mantuae sibi vult, nisi aut Rudolphi 
causam defendere aut nostras res explorare? 

C. Utrumque perfidum est et dignum, quod extremis 
poenis vindicetur. 

V. Aloisium nolite in suspicionem vocare. Sed Tullium 
Petrozzarium omnes Rudolphi iniurias in tabulas referre 
iussi. Eum audite. At mementote fidem iure iurando esse 
confirmandam. 

S. Quae ad te, princeps, rettulimus, ea, quaeso, pro iu- 
ratis habe. 

V. Cras ante solis ortum te, Marcelle, cum toto equitatu 
et his praefectis ante portam Sancti Pauli videbo. (Exeunt 
Vincentius et comitatus posteriore exitu, sinistra.) 

M. (Exeunti Vincentio:) Primo mane istic tibi praes- 
tolabimur. (Silvio et Cassio:) Intellegitisne nos nihil ad- 
versus Aloisium proficere ? 

S. Videbo ego, numquid proficere possim. 

M. Extremum ei pavorem incute. (Exit Marcellus pos- 
teriore exitu sinistra, ut Vincentium sequatur). 


(Exsiliens pugnum facit:) Istius verbi 


C. (Monstrat priorem exitum sinistram versus.) 
recessit. Sequamur. 
S. Via publica nimis prope est. 


C. Nescio an Eleonoram archiducem, veterem amicam, 
aditurus fuerit. 

S. Idem suspicor. Vincentium ut vidit, terrere perculsus 
aufugit. Mox e fruticibus emerget, ut iter prosequatur. 

C. Hic eum opperiamur. Locus opportunus est. Testes 
nulli. Re vera illinc venit. 

S. Utinam mihi hoc ferro viscera fatui illius homuncion- 
is transfigere liceret. Saltem impetum in ev... faciam. Tu 
te simulabis prohibere, quominus eum confodiam. 

C. Faciam. In meditatione defixus est. Quos habebat 
comites, eos videtur dimisisse. 


ADITUS QUINTUS DECIMUS 
Silvius et Cassius impetum in Aloisium simulani. 


S. (Intranti Aloisio priore aditu, sinistra:) Quid? hic 
in ducis hortis speculator Castellionensis? (Gladio educto 
in Aloisium irruit. Aloisius consistens Silvium quiete as- 
picit.) Abi ad inferos! 

C. (Silvii manum arripit:) Noli eum occidere. 

S.  (E Cassii manibus se liberare nititur:) Apage! Huic 
proditori moriendum est. 

C. (Simul loquitur.) In carcerem eum coniciamus. 

S. Abi in malam pestem! 

A. Si moriendo pacem restituere possim, libenter moriar. 

S. Dimitte me, Cassi, ut pectus perfidi hominis per- 


fodiam. Sine me. (Simul intus clamores audiuntur, sin- 
istra.) 
D. (Jntus clamat:) Opem, sicarii! 


(Intus clamat:) Eho, milites, huc! sequimini! 


ADITUS SEXTUS DECIMUS 
Ad Silvium, Cassium, Aloisium Accedunt Didacus et Fabius 


D. (Accurrens priore aditu, sinistra, Silvii gladium 
manu arripit:) Prius me conficite, quam tangatis Aloisium. 
Eho! opem! sicarii, opem! 

A. Noli clamare, Didace. Silvius me non occidet. (Cas- 
sius dextra fugit.) 

F. (Accedens cum militibus posteriore aditu, sinistra, 
cum gladio districto in Silvium irruit:) Tu gladium stringis 
adversus Gonzagam non iussus— 


A. (Simul Fabium retinere nititur:) Noli obsecro te, 
eum laedere. Nihil voluit nisi me terrere. (Recedunt mili- 
tes ad sinistram). 

F. et contra hominem religiosum? 

Parce. 

F. Cedo gladium. (Silvius Fabio eum tradit.) In car- 
cerem, milites, abducite. 


A. Ei parce, Fabi. Fide enim, officio, duci consulendi 
studio ductus est. 

S. Est ut Aloisius dixit. Nihil agebam aliud, nisi eum 
terrebam. Testis est Cassius. (Circumspicit:) Is ubi est? 

F. (Militibus:) Abducite eum. (Silvius abducitur sin- 
istra.) (Aloisio:) Cum te aggressus est, gentis nostrae dig- 
nitatem violavit. Tu benigne facis— 

A. Vulneratus es, Didace. Sanguine manus tua stillat. 
(Aloisius Didaci manum inspicit, eamque sudario obligat.) 

D. Nihil est. Ipsam aciem gladii arripui. Mea est culpa. 

A. Simulac manum, ut possum, obligavero, domum redi- 
bis, ut vulnus curetur. 

D. Non est tanti. 
Sine me tecum manere. 

A. Magnopere doleo, carissime, quod mea causa haec 
pateris. 

D. Pro te, Aloisi, cmnem sanguinem laetus profunderem. 

F. Merito Aloisium diligis. 

A. Puer plenus amoris est. Utinam omnes gentis no- 
trae homines eadem caritate iungerentur! 


Tu, ut eam tetigisti, dolor remisit. 

F. (Utrumque monet, ut sedeant:) Id ipsum, frater, 
cum ceteri, qui hic sumus, tum ipse dux cupimus. At digni- 
tatis suae et existimationis rationem habeat oportet. 

A. Certissime ei habenda est, quippe qui gentis nostrae 
princeps sit et parens. Maximo cum dolore fateor, honorem 
ei debitum saepissime laesum esse, tametsi magis repentino 
animi motu quam impietate. Attamen iustissime postulat, ut 
iniuria expietur. 

F. Eum certiorem feci te aditum petere, sed quamvis te 
amet, tibi nondum potest obsequi. Magna enim negotia pub- 
lica eum cras multo mane Mantua discedere cogunt, neque 
ante Kalendas Novembres revertetur. 

A. Deus misereatur nostri. Quindecim igitur dies su- 
pererunt, quibus sanctissimum Domini Nostri cor hoc tanto 
odio fraterno vulneretur. Utinam id a Deo impetrare pos- 
sim, ut hae inimicitiae praecidantur. 

F. (Secum loquitur:) Quem non misereatur tanti dol- 
oris? (Didacus flet.) 

A. Neque vero dubito, quin tandem mihi Deus adfuturus 
sit, ut pax et concordia genti nostrae restituatur. 

Aulaeum. 


ACTUS TERTIUS 


ADITUS SEPTIMUS DECIMUS 
Marcellus et Cassius iterum conveniunt 


M. (Intrans dextra manum porrigit Cassio intranti sin- 
istra:) Ha, prosperrime res cessit. ‘Tenuissima illa scintil- 
lula subitam et ingentem conflagrationem excitavit. Nunc 
sumus securi. 

€. Quid tandem rei est? Num Aloisius abiit? 

M. Nondum, sed mox abigetur. 

C. Abigetur? 

M. Vincentio narrari iussi Rudolphum passim haec iac- 
tare: Aloisium Mantuam misi, ut istius tyranni audaciam 
frangeret, eique sicut puerulo catechismum explicaret. Is 
brevissimo tempore hominem conscientia maleficiorum exag- 
itatum eo adducet, ut Solferinum sponte tradat et supplex 
veniam petat. 

C. Perbene. Rudolphusne talia dixit ? 

M. Quid ego scio, caudex? Quattuor testes dedi, qui 
rem probarent. 

C. Utinam iram hominis et rabiem vidissem! 

M. Expalluit furore, et statim per nuntium Fabio man- 


davit, ut Aloisium iuberet, Mantua sine mora relicta, Ru- - 


dolphum certiorem facere cras se cum exercitu Castellionem 
esse petiturum. 

C. Tandem vicimus. 
mandasti, exsecutus sum. 

M. Optime. Omnes igitur apparatus nostri completi 
sunt. Duobus tribusve diecbus tota res confecta erit, et cum 
primum Solferini custodiam tenuero operam dabo, ut Pros- 
peri munus tibi detur. 

C. Valde mihi opus est. Iudaei me fere devorant. 

M. Non ita. Lardo abstinere solent. 

C. Quid? me—(Monstret dexteram:) Ecce du © nit. 
(Exit Cassius sinistra; Marcellus lente sequitur.) 


Quaecumque de tormentis bellicis 


ADITUS DUODEVIGESIMUS 
Vincentius cum Fabio et Tullio de Aloisio agit. 


(Intrans cum utroque dextra, Fabium monet:) Man- 
datum eiusmodi verbis concipias velim, ut Aloisius non laed- 
atur. 

F. Id fieri qui potest? Duodeviginti dies eum distuli 
affirmans te, simulatque per negotia publica liceret, libenter 
ei esse gratificaturum. Nunc subito eum tamquam hominem 
scelestissimum exterminas. Num hominum innocentissimus 
poena afficiendus est, quod fratrem habeat nequam et sedit- 
iosum ? 

V. Recte tu quidem, Fabi. Admittere eum debeo, tamen 
eum non admittam,nisi ut doceam cras me fratri eius bellum 
illaturum esse. Eum voca. 

F. Mox aderit. Iam domi nostrae esse dicitur. 
Fabius sinistra.) 

V. (In lecto considens adloquitur Marcellum, qui prodit 
sinistra:) Consilium illud, Marcelle, Aloisii subito dimit- 
tendi festinanter captum est. 

M. Ingentem tuam indulgentiam, vir illustrissime om- 
nes admirantur. 

V. Tanta ignominia dignus non est. Tu colloquio inter- 
eris. Brevissimum erit.—vTabellasne, Tulli, iniuriarum a 
Rudolpho mihi illatarum confecisti? 

T. Confeci, princeps. Hae sunt. Cum scirem te vias 
rectas et apertas probare, omnia Aloisio ostendi. 

V. Ain tu? Quid respondit? 

T. Multo cum dolore non pauca veii esse concessit; 
alia se nescire vel dubitare; multa aut falsa esse aut verbis 
valde aucta. 

V. (Vehementer movetur:) Si vel decima pars est vera, 
Rudolphus dignus est, qui propter seditionem carnifici tra- 
datur. (Fabius Aloisium introducit sinistra.) 


(Exit 


ADITUS UNDEVIGESIMUS 
Ad Vincentium, Tullium, Marcellum accedit cum Fabio 
Aloisius, qui rem componit. 


V. (Severe loquitur:) Vocavi te, Aloisi, ut certiorem 
facerem cras me contra Rudolphum profecturum esse, atque 
prohibeo et deprecor, ne tu eum defendas. I[ustitia enim pos- 
tulat, ut poenas ab eo repetam. (Mitiore voce pergit:) Tu 
tamen gratus venisti. (Dexteram offert:) Veterem te 
amicum saluto. 

A. Non ut Rudolphum defenderem, te, princeps, adire 
volui, sed ut eius nomine eiusque mandatu confiterer, eum 
multa in te et gravia peccasse, et ut tibi exponerem, quan- 
topere eum eiug rei paeniteret. 

V. Concedis igitur poenam esse iustam? 

A. Concedo. (Supplex ducem obtestatur:) Sed per 
amorem Jesu Christi te oro, ne supplicem reicias, qui dolens 
veniam petit. 

V. (Aloisium erigens ad sedem ducit et iuxta se sedere 
cogit:) Surge, Aloisi, supplicem te videre non possum. 

A. Ad te, parentem omnium nostrum, quasi filius, quem 
delictorum paenitet, Rudolphus me misit, atque ut a te sibi 
veniam impetrare possem, omnem mihi rei componendae 
permisit licentiam. 

V. Veniam sperare quo iure potest, dum iniuriae con- 
tinuantur? 

A. Nihil antiquius habet, quam ut non solum finem 
eis faciat, verum etiam pro viribus eas reparet. Heu! quid 
nobis omnibus fieret nisi Pater caelestis iniurias ignosceret, 
antequam eas re et factis reparavissemus? Cum primum 
amor mutuus inter nos erit restitutus, facile erit ita omnia 
componere, ut utriusque partis interfuerit. 

VV. (Commovetur:) Non unus Rudolphus me laesit, sed 
quicumque de domo tua sunt, praeter te, iura mea minuere 
studue: unt. 

A. Nihil mei quaesierunt aliud, nisi quod vel recte vel 
per errorem, ius suum putarent. 

V. Ego quid aliud vindicavi, nisi quod meum putabam? 
Num ob hanc causam tantis contumeliis insectandus sum? 

A. Minime. Propterea Rudolphus eorum verborum, 
quae ei exciderunt cum nescio quo dolore movetur, supplex 
veniam petit. Noli autem putare ita omnia dicta esse et 
facta, ut ad te, princeps, relata sunt. Multa eius modi 
criminibus addi et adfingi solent. 

V. (Tullio:) Testibus interrogandis, quid veri subsit 
exploravisti ? 

T. Nondum exploravi. Curatorum testimonia collegi. 

(Acriter subsumit:) Multa interrogatione eorum 
omnium dicta severe scrutabere. Vae eis, qui vel minimo 
mendacio velut materiam igni praebuerint! Quicumque 
sunt, gravissimas poenas non effugient. Neminem, ne Ru- 
dolphum quidem, iniuria affici volo 

A. Illud dubitare noli, princeps, quin et Rudolphus et 
omnes mei potius Solferinum, quam tuum amorem et amici- 
tiam dimissuri sint. 

V. (Surgit et ambulat per atrium:) Ista si Rudolphus 
ante hunc diem dixisset, res in tantum discrimen non venisset. 

A. Abhinc plus quindecim dies Rudolphus me misit, ut 
haec tibi, princeps, proponerem: Oppidum illud Solferinum 
non tam sibi carum esse, ut id poscendo vel minimum ius 
tuum laedere vellet. Quam ob rem, si ab idoneis arbitris 
eam controversiam disceptari velis, tu ipse, quaeso; eos con- 
stitue. Nos libenter eorum iudicium accipiemus. Sin arbi- 
tris opus esse non putaveris, Solferinum tibi trademus, 
idque pretium parvum esse existimabimus amoris tui recup- 
erandi et concordiae. (Vincentius ante Aloisium consistit.) 
Ipsum Rudolphum, ut eadem tibi dicat, huc venire iube. 
Christus Dominus, “Diligite inter vos,” inquit, “sicut ego 
dilexi vos.” Quam caritatem si mei violarunt priores, eam 
eosdem ut priores reparare sinas, te supplex oro et obsecro. 
(Genua humi ponit.) 

V. (Aloisium erigit et amplectitur:) Vere angelus es 
pacis et caritatis. Rudolphum sine mora huc venire iube. 
Tui amore ductus omnia, quorum veniam petit, ei ignosco. 
Quantumvis autem ceteris mihi virtutibus praestes, virtute 
principum propria, magnitudine animi a te me _ superari 
non patiar. Quare, ne Solferinum oppidum ullam amplius 
afferat causam discordiae, id tibi trado, Vos—Fabi, Marcelle, 
Tulli—testes estote me solius Aloisii causa cedere. 

F. Id laete testificabimur. 

A. Deus indulgentiam tuam et liberalitatem vere pater- 
nam praemiis afficiat. 

V. Plurimas ego tibi, Aloisi, gratias ago. Neque enim 
unquam animus meus tanto tamque puro ac sincero gaudio 
commotus est, quanto nunc, cum omnes rixae sint com- 
positae. 

M. (Haesitans:) Liceat mihi, princeps—verbum_inter- 
ponere—quid Ferdinandus, archidux, sentiet—quid ceteri 
summi viri—quorum preces reiectae sunt—qui— 

V. (Acrius interpellat:) Nondum satis demonstravi, 
me nihili facere, quid sentiant ii, ad quos res non pertineat? 

T. Tamen aliquam moram interponere prudentiae esse 
videatur, nam et mater tua et multi alii nescio an offendantur, 
cum paucis verbis Aloisium ea subito mala avertisse videant, 

quae ipsi deprecari multis saepe precibus frustra conati 
essent. 

V. (Firmiter:) Ne punctum quidem temporis rem 
differam. Sciant omnes homines, me nulla alia ratione duci, 
nisi amore erga carissimum fratrem meum Aloisium. (Dum 
Marcellus Vincentium alloquitur, Fabius Aloisio gratulatur.) 

A. (Vincentio:)Laudibus celebretur misericordia Dei, 
qui animo tuo impertivit tantum pacis studium et concordiae. 

Aulaeum. 


IN HONOREM SANCTI ALOISII 


Ave, Aloisi angelice, 
Exemplum sanctitatis ; 

Et iuventuti specimen 
Caelestis puritatis. 


Ad te matronae et virgines 
Accedunt et adulti; 

Ad te recurrunt pueri, 
Senes, ignari et culti. 


Ex arca tua effunditur 
Odor suavis, gratus, 

Qui spiritum purificat 
Et homo fit beatus. 


Sunt ibi rosae et lilia, 
Fragrarites herbae et flores, 
Et omnes Aloisio 
Dant gloriam et honores. 


Ad te quicunque venerit 
In isto sancto die, 
Illos defende et adiuva, 
Ut vivant semper pie. 


Cum mortis hora advenerit, 
Sis nobis adiuvamen, 

Et ad caelestem Patriam 
Voca nos omnes. Amen. 


Cleveland, Ohio. Francis X. Kowald, S.J. 


“St. Aloisius Scholarum Principalis Patronus” 


“Gloriosa Beati Aloisii Gonzaga, Societatis Iesu, merita 
recolentes ,ac iuvenes, qui ipsius Societatis scholas fre- 
quentant, ad eius virtutum exempla sectanda, et opem in 
eorum  necessitatibus et animarum periculis ferventius 
exposcendam excitare cupientes, omnibus et singulis uni- 
versitatibus, gymnasiis vel collegiis praedictae Societatis, 
ubicunque terrarum exsistentibus, ac scholaribus ibidem 
litterarum studiis navantibus, ut Beatum Aloisium tamquam 
suorum liberalium studiorum atque innocentiae custodiendae 
specialem Patronum sibi deligere, habere, colere et venerari 
libere et licite possint, auctoritate apostolica concedimus et 
indulgemus.” 

(Benedict XIII, 1725. Condensed from the Bullarium, S.J.) 


~ 
27 
ie 
Wane 
ve 
Pes 
At 
~ 
~ 
Liv 
| 
2 


7 


